日圓

日圓，又可以寫成日元，係日本嘅流通同官方貨幣，喺1871年制定。日圓好似美元、歐元咁畀各國中央銀行作為外匯儲備。貨幣符號係「¥」，國際標準化組織ISO 4217訂定佢嘅標準代號做JPY。日圓銀紙稱為日本銀行券，由日本銀行製造同發行。

匯率
日圓早期行金本位，初頭一日圓兌1.5克黃金，等同嗰時嘅1美金，之後喺1874年到1897年實際用銀本位，1897年後轉返用金本位，一日圓兌0.75克黃金，等同嗰時嘅0.5美金，直到1931年底放棄金本位。由嗰時到1941年開太平洋戰爭前，一日圓兌0.2到0.3美金之間。

二戰完後，因為日本有嚴重通脹，日圓嚴重貶值。1949年到1971年，一美金固定兌360日圓，即係每千日圓兌2.46852克黃金。1971年美金放棄金本位，日圓先至有機會慢慢升值。2011年10月21號，美元曾經創出1美元兌換75.78日圓嘅二戰後紀錄新低。

流通貨幣
日本經濟